****

**ΠΡΟΣΚΛΗΣΗ ΣΥΜΜΕΤΟΧΗΣ
ΣΤΟΝ 3o ΑΓΩΝΑ ΔΡΟΜΟΥ ΝΕΑΣ ΠΡΟΠΟΝΤΙΔΑΣ**

 ***«Γίνε Specialistas*»**

* **Στα 1.000μ. για παιδιά Δ΄, Ε΄ και ΣΤ΄ τάξης**
* **Στα 6.000μ. για παιδιά από 12-112 ετών**

**ΚΥΡΙΑΚΗ 7 ΑΠΡΙΛΙΟΥ 2024**

Ο Δήμος Νέας Προποντίδας και το Ειδικό Δημοτικό και Νηπιαγωγείο Νέας Προποντίδας, διοργανώνουν τον **3ο** Αγώνα Δρόμου **«*****Γίνε Specialistas*»** και σας προσκαλούν να συμμετάσχετε.

 Γιατί ***Specialistas*** γίνεσαι, όταν ξεπερνάς τα στερεότυπα, αγκαλιάζεις το διαφορετικό και ανακαλύπτεις την ομορφιά του «μαζί». Γινόμαστε όλοι καλύτεροι, όταν:

* **Συμβαδίζουμε στη ζωή**
* **Συντρέχουμε στις δυσκολίες**
* **Συμμετέχουμε στους αγώνες**

**1. Αγώνας Δρόμου στα 1.000 μ. για μαθητές Δ΄, Ε΄, ΣΤ΄ Τάξεων Δημοτικών Σχολείων**

Ώρα Εκκίνησης: 11.00 π.μ..

Αφετηρία - Τερματισμός: Κεντρική Πλατεία Ν. Μουδανιών

Κόστος συμμετοχής: **Δωρεάν**

**2. Αγώνας Δρόμου στα 6.000μ. για παιδιά από 12 έως….112 ετών**

Ώρα Εκκίνησης: 11.30 π.μ.

Αφετηρία - Τερματισμός: Κεντρική Πλατεία Ν. Μουδανιών

Κόστος συμμετοχής: **8 ευρώ**

Οι μαθητές του Ειδικού Δημοτικού και Ειδικού Νηπιαγωγείου Νέας Προποντίδας γίνονται συνδιοργανωτές με τον Δήμο μας, σε μια γιορτή για όλους, με στόχο την προσφορά στην τοπική κοινωνία και τον συνάνθρωπο.

***Για αυτό αποφασίστηκε τα έσοδα του αγώνα να διατεθούν με προοπτική τη δημιουργία ταμείου, για την αγορά ενός ΛΕΥΚΟΥ ΤΑΞΙ με φορείο και ράμπα το οποίο θα εξυπηρετεί τις ανάγκες των συνδημοτών μας που αδυνατούν να μετακινηθούν με συμβατικά μεταφορικά μέσα.***

**ΕΠΑΘΛΑ- ΜΕΤΑΛΛΙΑ**

Έπαθλα απονέμονται στους τρεις πρώτους νικητές των 6.000μ. (3 άντρες- 3 γυναίκες).

Σε όλους τους δρομείς, που θα τερματίσουν, θα δοθεί αναμνηστικό μετάλλιο.

Σε όλους τους συμμετέχοντες παρέχεται αναμνηστικό μπλουζάκι, αναμνηστικό μετάλλιο, νερό, ιατρικές πρώτες βοήθειες.

**ΔΗΛΩΣΕΙΣ ΣΥΜΜΕΤΟΧΗΣ**

* Ατομικές, οι οποίες γίνονται από μεμονωμένα άτομα.
* Ομαδικές, οι οποίες απευθύνονται σε σχολεία, αθλητικούς και πολιτιστικούς συλλόγους, συλλόγους γονέων, γυμναστήρια, εταιρείες, ιδιωτικούς και δημόσιους οργανισμούς, αλλά και απλές παρέες ανθρώπων που επιθυμούν να συμμετάσχουν ως ομάδα. Δημιουργήστε και τρέξτε με την ομάδα σας, ώστε το όνομα της να ακουστεί σε όλη τη Χαλκιδική.
* Στην περίπτωση ανηλίκου συμπληρώνονται υποχρεωτικά τα στοιχεία από τον γονέα που ασκεί την επιμέλειά του και η υποβολή της αίτησης συμμετοχής συνοδεύεται ΥΠΟΧΡΕΩΤΙΚΑαπό Υπεύθυνη Δήλωση συγκατάθεσης του γονέα.
* Οι δηλώσεις συμμετοχής θα ξεκινήσουν **τη Δευτέρα 5 Φεβρουαρίου 2024** και θα πρέπει να έχουν ολοκληρωθεί μέχρι την **Παρασκευή 1 Μαρτίου 2024.**
* Οι συμμετέχοντες και οι συνοδοί τους θα πρέπει να παρευρίσκονται στον χώρο διεξαγωγής του αγώνα μισή ώρα νωρίτερα.
* Στο χώρο θα υπάρχει χώρος φύλαξης των προσωπικών σας αντικειμένων.
* Την ευθύνη για την προσέλευση και την αποχώρηση των ανήλικων από τον χώρο της εκδήλωσης την έχουν οι συνοδοί κηδεμόνες.
* Θα τηρηθούν όλα τα απαραίτητα μέτρα ασφάλειας για τους συμμετέχοντες.

**ΤΡΟΠΟΙ ΕΓΓΡΑΦΗΣ**

* Με αποστολή της έντυπης δήλωσης και της απόδειξης πληρωμής στο email:

**politismos@nea-propontida.gr**

* Αυτοπροσώπως στα γραφεία του Δημοτικού Ωδείου Ν. Μουδανιών (πάνω από τα ΚΕΠ Ν. Μουδανιών):Δευτέρα- Παρασκευή 08:00- 14:00 μ.μ.

**ΤΡΟΠΟΙ ΠΛΗΡΩΜΗΣ**

- Πληρωμή αυτοπροσώπως στα γραφεία του Δημοτικού Ωδείου Ν. Μουδανιών (πάνω από τα ΚΕΠ Ν. Μουδανιών): Δευτέρα- Παρασκευή 08:00- 14:00 μ.μ.

-Με κατάθεση σε τραπεζικό λογαριασμό:

IBAN: **GR8501408150815002002014243 ALPHA BANK**

Όνομα δικαιούχου: ΣΥΛΛΟΓΟΣ ΓΟΝΕΩΝ ΚΑΙ ΚΗΔΕΜΟΝΩΝ ΤΩΝ ΜΑΘΗΤΩΝ ΤΟΥ ΕΙΔΙΚΟΥ ΔΗΜΟΤΙΚΟΥ ΣΧΟΛΕΙΟΥ ΚΑΙ ΤΟΥ ΕΙΔΙΚΟΥ ΝΗΠΙΑΓΩΓΕΙΟΥ Ν. ΜΟΥΔΑΝΙΩΝ

Στην κατάθεση γράφετε ως αιτιολογία, **ΟΝΟΜΑΤΕΠΩΝΥΜΟ** και τη λέξη **ΧΟΡΗΓΙΑ.**

Για να θεωρηθεί έγκυρη η ηλεκτρονική συμμετοχή, θα πρέπει να αποστείλετε στο mail:

1. Την απόδειξη πληρωμής στην οποία θα φαίνεται το ονοματεπώνυμο

2. Την ατομική ή ομαδική αίτηση συμμετοχής με συμπληρωμένα **όλα** τα στοιχεία των συμμετεχόντων.

**ΕΠΙΚΟΙΝΩΝΙΑ- ΠΛΗΡΟΦΟΡΙΕΣ**

**ΤΗΛ**: **23733 50107**

**EMAIL**: **politismos @nea-propontida.gr**

**FACEBOOK: Γίνε Specialistas, Δήμος Νέας Προποντίδας**

**ΙΣΤΟΣΕΛΙΔΕΣ:** -Ειδικό Δ. Σχ. και Νηπιαγωγείο Ν. Προποντίδας - Δήμος Ν. Προποντίδας